Na podlagi 50. člena Zakona o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO, 61/17 – ZUreP-2 in 199/21 – ZUreP-3), prvega odstavka 298. člena Zakona o urejanju prostora (Uradni list RS, št. 199/21 in 18/23 – ZDU-1O) in 28. člena Statuta Mestne občine Nova Gorica (Uradni list RS, št. 31/12, 18/17, 18/19) Mestna občina Nova Gorica objavlja:

**JAVNO NAZNANILO**

**o javni razgrnitvi in javni obravnavi**

**sprememb in dopolnitev št. 7 Občinskega prostorskega načrta Mestne občine Nova Gorica**

1. Javna razgrnitev dopolnjenega osnutka sprememb in dopolnitev Občinskega prostorskega načrta Mestne občine Nova Gorica (v nadaljnjem besedilu: SD OPN 07) bo trajala od petka, 16. junija 2023 do ponedeljka, 17. julija 2023.
2. Gradivo dopolnjenega osnutka sprememb in dopolnitev SD OPN 07 bo javno razgrnjeno v sprejemni pisarni v pritličju Mestne občine Nova Gorica, Trg Edvarda Kardelja 1, 5000 Nova Gorica (v poslovnem času: ob ponedeljkih, torkih in četrtkih od 8. do 15. ure, ob sredah od 8. do 17. ure in ob petkih od 8. do 14. ure) in na spletnem naslovu: <http://www.nova-gorica.si/>.
3. Javna obravnava dopolnjenega osnutka sprememb in dopolnitev SD OPN 07 bo v sredo/četrtek, 26. junija 2023 ob 17. uri, v Veliki dvorani Mestne občine Nova Gorica, Trg Edvarda Kardelja 1, 5000 Nova Gorica.
4. V času trajanja javne razgrnitve ima javnost pravico dajati pripombe in predloge na razgrnjeno gradivo. Pripombe in predlogi se do konca javne razgrnitve, tj. do 17. 7. 2023, pošiljajo na naslov Mestna občina Nova Gorica, Trg Edvarda Kardelja 1, 5000 Nova Gorica, z oznako »javna razgrnitev SD OPN 07« ali na elektronski naslov [mestna.obcina@nova-gorica.si](mailto:mestna.obcina@nova-gorica.si), pri čemer se pod »zadeva« navede »Pripomba na javno razgrnitev SD OPN 07«.

Ob oddaji pripomb in predlogov se bodo osebni podatki obdelovali le za namen in v okviru priprave prostorskega akta – SD OPN 07 ter ne bodo javno objavljeni. Osebni podatki bodo varovani v skladu s Splošno uredbo o varstvu podatkov (GDPR), veljavno zakonodajo o varstvu osebnih podatkov in internimi akti Mestne občine Nova Gorica.

Mestna občine Nova Gorica bo proučila pripombe in predloge javnosti in do njih zavzela stališče, ki ga bo objavila na spletni strani Mestne občine Nova Gorica <http://www.nova-gorica.si/>.

1. Naznanilo se objavi v časopisu Primorske novice in na spletni strani Mestne občine Nova Gorica <http://www.nova-gorica.si>.

Številka: 3500-0003/2017 - 402

**Župan**

**Samo Turel**

Nova Gorica, dne 7.6.2023